Diari Oficial de la Generalitat Valenciana


Sumari del DOGV 8646, del 01-10-2019 (2019/9046)

Notificació de la sentència dictada en el judici verbal número 522/2018.
------------------------------------------------------------------------

### Dades del document

Número de DOGV
:   8646

Data del DOGV
:   01-10-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/9046


Organisme emissor
:   Jutjat de Primera Instància i Instrucció Número 4 de Nules

Tipus de document
:   Edicte

Notificació de la sentència dictada en el judici verbal número 522/2018. [2019/9046]  
De: José Manuel Alonso Zarzo.  
Procuradora: M. Carmen Ballester Villa.  
Contra: María Dolores Sánchez Piña.  
  
En aquest procediment de judici verbal número 522/2018, seguit a instàncies de José Manuel Alonso Zarzo contra María Dolores Sánchez Piña, s'ha dictat la sentència que, literalment, és com segueix:  
  
«Sentència número 60/2019  
  
Nules, 27 de març de 2019  
  
Jorge Martínez Puigcerver, magistrat jutge del Jutjat de Primera Instància i Instrucció número 4 de Nules i partit, he vist les actuacions d'assumpte civil registrades amb el número 522/2018, interposat per José Manuel Alonso Zarzo, defensat pel lletrat Miguel Ángel Vilata Esteve, i assistit per la procuradora M. Carmen Ballester Villa, contra María Dolores Sánchez Piña, i atesos els següents,  
  
  
Antecedents de fet  
Primer. La senyora procuradora Ballester Villa va formular la demanda de judici verbal de desnonament per precari en nom de José Manuel Alonso Zarzo contra María Dolores Sánchez Piña.  
Segon. Una vegada admesa a tràmit la demanda, aquesta es va notificar a la demandada, que no va contestar i va ser declarada en rebel·lia. Atés que la part actora no sol·licita la celebració de vista, es procedeix a dictar la sentència.  
  
Fonaments jurídics  
Primer. La declaració de rebel·lia no suposa, necessàriament, assentiment o admissió dels fets consignats en la demanda (art. 496 LEC).  
  
No obstant això, el demandant acredita la titularitat de l'habitatge la possessió del qual reclama mitjançant la prova documental aportada, on s'evidencia que la va adquirir mitjançant subhasta pública segons la prova documental aportada.  
La demandada no ha comparegut per negar que ocupe l'habitatge objecte de la demanda, o per al·legar que l'ocupa mitjançant títol d'alguna classe.  
En conseqüència, pertoca l'estimació íntegra de la demanda.  
Segon. De conformitat amb l'article 394 de la Llei d'enjudiciament civil, pertoca imposar les costes processals a la demandada.  
  
  
Dispositiva  
Estime íntegrament la demanda i condemne María Dolores Sánchez Piña a desallotjar i deixar expedit i a disposició de José Manuel Alonso Zarzo l'habitatge situat al número 75 de l'avinguda del Mar de la localitat d'Almenara, així com a pagar les costes del procés .  
  
Es procedirà al llançament el proper dia 21 de maig de 2019, a les 10.30 hores del matí, llevat que amb anterioritat la demandada haguera complit voluntàriament la dispositiva.  
  
Mode d'impugnació: mitjançant un recurs d'apel·lació davant de l'Audiència Provincial de Castelló (art. 455 LEC).  
El recurs s'interposarà mitjançant un escrit que cal presentar en aquest Jutjat dins del termini de vint dies hàbils comptadors des de l'endemà de la notificació, on s'exposen les al·legacions sobre les quals es basa la impugnació, a més d'esmentar la resolució objecte d'apel·lació i els pronunciaments que s'impugnen (art. 458 LEC).  
Aquesta és la sentència, que pronuncie, mane i signe.»  
  
Publicació. La sentència anterior ha sigut pronunciada, llegida i publicada pel jutge que la va dictar, mentre celebrava audiència pública en el dia de hui; jo, el lletrat de l'Administració de Justícia, en done fe, a Nules, el 27 de març de 2019.  
I atés que la demandada, María Dolores Sánchez Piña, es troba en parador desconegut, expedisc aquest edicte a fi que li valga de notificació de forma deguda.  
  
Nules, 11 de setembre de 2019.- El lletrat de l'Administració de Justícia: Ramiro Monforte Altaba.